**ПЛАН**

**ЗА ДЕЙНОСТТА НА НЧ „Съзнание-1890” с.Жълти бряг, общ. Стамболово**

 **за 2023г.**

**Народно читалище „Съзнание-1890” с.Жълти бряг е културно-просветна институция с 132 годишна история и традиции.Читалището винаги е имало дълбока връзка с миналото, с традициите, с образователния и културен процес и е изпълнявало държавни културно-просветни задачи.Много родолюбиви жители на селото са прибавяли своя принос за развитие и обогатяване на читалищната дейност така , че то да устои на предизвикателствата на времето , да отговаря на потребностите на хората от духовност и култура , да опази и обогати традициите на народа ни и да осигури достъп до знания и информация на гражданите. Дълбоката взаимовръзка с миналото, с традициите, с образователния процес, с културата и благотворителността е в основата на авторитета на читалището и легитимирането му пред обществото.**

 **I.ОСНОВНИ ЦЕЛИ И НАСОКИ ЗА РАБОТА**

 **-съхранение , развитие и обогатяване на културния живот и запазване обичаите и традициите на българския народ**

 **-съхранение и разпространение на местния автентичен фолклор**

**-възпитаване и утвърждаване на национално самосъзнание и ценностите на гражданското общество**

 **-осигуряване на равен достъп до знания и информация на гражданите**

**А./ Културния календар на НЧ „Съзнание-1890” с.Жълти бряг за 2023 год. включва събития, посветени на важни чествания, бележити дати и традиционни местни празници. Целта е да подпомогне годишното планиране, организирането и реализацията на комплекса от читалищни дейности.**

**НЧ „Съзнание-1890” има женска група за изворен фолклор и танци, която съхранява и разпространява песните и танците от с.Жълти бряг и Беломорска Тракия През 2023год. сме предвидили три участия във фолклорни фестивали. Заложени са организиране и провеждане на традиционни за селото народни празници и обичаи Сирни заговезни ,Бабин ден, Баба Марта, Лазаруване, Великден, Денят на християнското семейство, Коледа.Чествания деня на жената , деня на детето, пролетни празници с изложба на цветя, празника на селото, на Училището и Читалището- 24 Май. За възпитаване на националното самосъзнание са включени чествания по повод Националния празник Трети Март ,обесването на Васил Левски, деня на Ботев и загиналите за свободата на Родината , деня на Народните Будители и годишнини на бележити наши герои.Тези чествания ще бъдат организирани с програми , рецитали и полагане на венци и цветя. В календарния план за 2023 год. са заложени следните мероприятия :**

**КУЛТУРЕН КАЛЕНДАР НА НЧ „ СЪЗНАНИЕ-1890”**

**С. ЖЪЛТИ БРЯГ,ОБЩ. СТАМБОЛОВО за 2023год.**

|  |  |  |  |  |
| --- | --- | --- | --- | --- |
| **Дата** | **Място** | Културна проява | **Организатор/и** | **ЗА Контакти** |
| **21.01** | **Нч „Съзнание-1890”** | **Народен обичай по случай Бабинден** | **Нч „Съзнание-1890”** | **Чит. секретар** |
| **19.02** |  **НЧ „Съзнание-1890”** | **150 години от обесванито на Васил Левски** | **Нч „Съзнание-1890”****И ОУ** | **Чит. секретар** |
| **20-25. 02** | **Нч „Съзнание-1890”** | **Изработване на мартеници** | **Нч „Съзнание-1890”****ДГ и ОУ** | **Чит. секретар** |
| **26.02** | **Площадът пред НЧ „Съзнание-1890”** | **Сирни заговезни.Палене на ритуален огън за здраве и плодородие, стрялкане на стрели** | **Нч „Съзнание-1890”****Кметство** | **Чит. секретар** |
| **01.03** | **ДГ „Незабравка” и ОУ „Св.св.Кирил и Методий”** | **Баба Марта – обичай „вързване на мартеници” изложба „ Мартеницата-символ на здраве, живот и сила”** | **Нч „Съзнание-1890”****ДГ и ОУ** | **Чит. секретар**  |
| **01.03** | **НЧ „Съзнание-1890”** | **Ден на читалищното любителско изкуство- празник на самодейците** | **Нч „Съзнание-1890”** | **Чит. секретар** |
| **03.03.** | **НЧ „Съзнание-1890”** | **Честване на Националния празник на България** **3 Март** | **Нч „Съзнание-1890”****и ОУ** | **Чит. секретар** |
| **08.03.** | **НЧ „Съзнание-1890”** | **Жената – вечна и свята, осмомартенско тържество**  | **Нч „Съзнание-1890”**  | **Чит. секретар** |
| **22.03** | **НЧ „Съзнание-1890”** | **Пролетно веселие-цветята в моя дом и в моята градина** | **Нч „Съзнание-1890”** | **Чит. секретар** |
| **01-07.****04** | **Библиотеката на НЧ „Съзнание-1890** | **Седмица на детската книга.Организирани посещения на деца и ученици.Мултимедийни прожекции** | **Нч „Съзнание-1890”** | **Чит. секретар** |
| **08.04** | **Библиотеката на НЧ „Съзнание-1890****В домовете на жълтобряговци** | **Пролетен обичай- „Лазаруване”-лазарките, желани гости във всеки дом** | **Нч „Съзнание-1890”****и ОУ** | **Чит. секретар** |
| **13.04. и 15.04** | **НЧ „Съзнание-1890” Църква „Св.Димитър”**  | **Боядисване на яйца, Великденско празненство в двора на църквата** | **Нч „Съзнание-1890”** | **Чит. секретар** |
| **22.04** |  | **Отбелязване деня на земята с прожекции на мултимедия** | **Нч „Съзнание-1890”****и ОУ** | **Чит. секретар** |
| **09.05** | **НЧ „Съзнание-1890”** | **Тържество- посветено на деня на Европа-мултимедийна прожекция** | **Нч „Съзнание-1890”** | **Чит. секретар** |
| **05** | **Кенана Хасково** | **Участие на фолклорния състав в събора „Китна Тракия пее и танцува”** | **Нч „Съзнание-1890”** | **Чит. секретар** |
| **24.05.** | **НЧ „Съзнание-1890”****И площада пред читалището** | **Празник на селото , празничен концерт послучай деня на Славянската писменност и култура** | **Нч „Съзнание-1890”****Кметство****ДГ и ОУ** | **Чит. секретар** |
| **01.06.** | **НЧ”Съзнание-1890”****ДГ „Незабравка”** | **Песни ,забавления, игри и награди послучай деня на детето** | **НЧ”Съзнание-1890”****ДГ „Незабравка”** | **Чит. секретар** |
| **07.-08.** | **НЧ „Съзнание1890”** | **Забавно лято в библиотеката- мултимедийни прожекции на любими филми, организирани четения на любими автори и произведения** | **НЧ”Съзнание-1890”** | **Чит. секретар** |
| **07.-09.** |  | **Участие във Национални фолклорни фестивали** | **Нч „Съзнание-1890”** | **Чит. секретар** |
| **15.09.** | **ОУ „Св.св.Кирил и Методий”** | **Тържествено откриване на учебната година** | **Нч „Съзнание-1890”****ОУ и ДГ**  | **Чит. секретар** |
| **17.10** | **НЧ „Съзнание-1890”** | **Ран Босилек-растем с любимите приказки** | **Нч „Съзнание-1890”** | **Чит. секретар** |
| **01.11.** | **НЧ „Съзнание-1890”** | **Тържество послучай деня на народните будители**  | **Нч „Съзнание-1890”** | **Чит. секретар** |
| **21.11** | **НЧ „Съзнание-1890”** | **Как да запазим ценностите в семейството-да поговорим за това в Деня на християнското семейство** | **Нч „Съзнание-1890”** | **Чит. секретар** |
| **15-20 12.** | **НЧ „Съзнание-1890”** | **Изработване на коледна украса** | **Нч „Съзнание-1890”****ДГ и ОУ** | **Нч „Съзнание-1890”****ДГ и ОУ** |
| **24.12.** | **В домовете на стопаните от Жълти бряг** | **Коледата, най-чакания празник за децата с песни и обичая коледуване** | **Нч „Съзнание-1890”****ДГ и ОУ** | **Чит. секретар** |

**Б./ План на библиотеката за 2023год.**

 **Мисията на читалищната библиотека е да бъде посредник между информацията и потребителите, и да работи за превръщането и в развит културно-информационен център, отговарящ на съвременните тенденции. Библиотечната дейност е една от основните функции на читалището. В библиотеката се осъществяват библиотечни и информационни услуги за населението. Тя осигурява свободен достъп за своите читатели, като се обръща внимание за привличането на нови читатели сред младите хора, за създаване на трайни навици за четене и получаване на знания и умения. В рамките на тези дейности с помощта на различни методи и форми на работа (уреждане на кътове с литература, срещи с ученици, литературни четения и др.) се създават условия за пълноценно използване на библиотечния фонд. С навлизането на информационните технологии, компютрите стават все по-необходими в ежедневната ни работа. През 2023 година ще продължим да работим:**

**- като средище за информация, комуникация и обучение**

**- за обновяване на библиотечния фонд в зависимост от читателските интереси;**

**- за подобряване дейността на библиотеката, съобразена с интересите и нуждите на населението чрез осъществяване на изложби, свързани с бележити дати на личности и събития от местен, регионален и национален характер;**

**по Проект „Глобални библиотеки“ :**

**- Ще продължим да предоставяме услуги на гражданите –безплатен достъп до интернет , копиране, сканиране и др. услуги.**

**- Ще продължим да обучаваме желаещи хора от всички възрасти и социални групи в компютърна грамотност.**

**- Ще изготвяме презентации на здравни, образователни и социални теми и да предлагаме ел.услуги в областта на здраве, култура, образование .**

 **-Ежедневно ще работим за приобщаването на гражданите към глобалното информационно общество и новите технологии.**

 **II.ОРГАНИЗАЦИЯ И УПРАВЛЕНИЕ:**

 **За 2023 година са планувани едно годишно събрание и 4 заседания на Настоятелството.**

 **Настоятелството ще продължи да осъществява периодичен контрол върху изпълнението на взетите решения.**

 **Ще продължи да осъществява партньорство и сътрудничество с общинската администрация, с бизнеса и местната власт и сродните неправителствени организации.**

 **Настоящият план за дейността на НЧ „Съзнание-1890” през 2023 год. е приет с решение по протокол №4 от заседание на настоятелството , което се проведе на 14.10.2022 год.**

 **Изготвил:……………………………….**

 **/Мария Накова/**